CELEX: 32020D1525
Language: lv
Date: 2020-10-16 00:00:00
Title: Komisijas Īstenošanas lēmums (ES) 2020/1525 (2020. gada 16. oktobris), ar ko groza pielikumu Īstenošanas lēmumam 2013/764/ES par dzīvnieku veselības kontroles pasākumiem saistībā ar klasisko cūku mēri dažās dalībvalstīs (izziņots ar dokumenta numuru C(2020) 7008) (Dokuments attiecas uz EEZ)

20.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 346/31
               
            
         KOMISIJAS ĪSTENOŠANAS LĒMUMS (ES) 2020/1525
         (2020. gada 16. oktobris),
         ar ko groza pielikumu Īstenošanas lēmumam 2013/764/ES par dzīvnieku veselības kontroles pasākumiem saistībā ar klasisko cūku mēri dažās dalībvalstīs
         
            
               (izziņots ar dokumenta numuru C(2020) 7008)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 89/662/EEK (1989. gada 11. decembris) par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
         ņemot vērā Padomes Direktīvu 90/425/EEK (1990. gada 26. jūnijs) par veterinārajām pārbaudēm, kas piemērojamas Savienībā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
         tā kā:
         
                     (1)
                  
                  
                     Komisijas Īstenošanas lēmums 2013/764/ES (3) nosaka dzīvnieku veselības kontroles pasākumus, ko saistībā ar klasisko cūku mēri īsteno noteiktās dalībvalstīs vai to apgabalos, kas norādīti minētā lēmuma pielikumā. Minētie pasākumi ietver aizliegumus nosūtīt dzīvas cūkas, svaigu cūkgaļu, gaļas izstrādājumus un cūkgaļas produktus no noteiktiem minētajā pielikumā norādītajiem apgabaliem. Minētajā īstenošanas lēmumā noteiktie dzīvnieku veselības kontroles pasākumi ir piemērojami līdztekus pasākumiem, kas noteikti Padomes Direktīvā 2001/89/EK (4), un to mērķis ir jo īpaši Savienības līmenī ierobežot klasiskā cūku mēra izplatīšanos.
                  
               
                     (2)
                  
                  
                     Īstenošanas lēmums 2013/764/ES paredz arī atkāpes no aizlieguma nosūtīt dzīvas cūkas no noteiktiem apgabaliem, ja ir izpildīti vairāki nosacījumi, arī veikta uzraudzība.
                  
               
                     (3)
                  
                  
                     Ņemot vērā to, cik rezultatīvi ir uzraudzības un kontroles pasākumi, kurus Latvijā veic saskaņā ar Direktīvu 2001/89/EK un Īstenošanas lēmumu 2013/764/ES un ar kuriem iepazīstināta Augu, dzīvnieku, pārtikas aprites un dzīvnieku barības pastāvīgā komiteja, un ņemot vērā klasiskā cūku mēra labvēlīgo epidemioloģisko situāciju minētajā dalībvalstī, visi Latvijas apgabali, kas patlaban norādīti Īstenošanas lēmuma 2013/764/ES pielikumā, būtu no minētā pielikuma jāsvītro.
                  
               
                     (4)
                  
                  
                     Tādēļ būtu attiecīgi jāgroza Lēmums 2013/764/ES.
                  
               
                     (5)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma 2013/764/ES pielikuma 3. punktu svītro.
         
         
            2. pants
            Šis lēmums ir adresēts dalībvalstīm.
         
         
            Briselē, 2020. gada 16. oktobrī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 395, 30.12.1989., 13. lpp.
         
         
            (2)  OV L 224, 18.8.1990., 29. lpp.
         
         
            (3)  Komisijas Īstenošanas lēmums 2013/764/ES (2013. gada 13. decembris) par dzīvnieku veselības kontroles pasākumiem saistībā ar klasisko cūku mēri dažās dalībvalstīs (OV L 338, 17.12.2013., 102. lpp.).
         
            (4)  Padomes Direktīva 2001/89/EK (2001. gada 23. oktobris) par Kopienas pasākumiem klasiskā cūku mēra kontrolei (OV L 316, 1.12.2001., 5. lpp.).